section_heading: Posljedice rata
paragraph_text: Neposredne posljedice rata bile su demografska i gospodarska kriza na Peloponezu. Mletačka se je Republika na bezbroj načina željela riješiti krize, ali nije uspjela osvojiti povjerenje svojih grčkih pravoslavnih podanika, koji su za Turaka imali relativnu autonomiju, a koju je zamijenila brojna mletačka birokracija. Mletačka Republika također je pokrenula veliki projekt vojnog utvrđivanja Moreje, ti veliki radovi mogu se vidjeti još i danas na brojnim mjestima i gradovima Peloponeza. Ipak Mletci su bili suviše oslabljeni da bi mogli učinkovito braniti svoj autoritet i 1715. godine Turci su ponovno zauzeli Moreju.